Ana de Armas
Ana de Armas (g. 1988 m. balandžio 30 d. Havana) – iš Kubos kilusi aktorė. Baigusi teatro mokyklą Havanoje, 2006 m. ji persikėlė į Ispaniją (iš čia kilę jos seneliai), kur atliko pirmuosius vaidmenis televizijoje ir kine. 2014 m. Ana persikėlė į JAV, įsikūrė Los Andžele ir sėkmingai įsiliejo į Holivudo aktorių gretas: 2016 m. ji vaidino veiksmo komedijoje „War Dogs“, o 2017 m. pasirodė filmuose „Overdrive“ su Scott Eastwood ir „Blade Runner 2049“ su Harrison Ford. 2011–2013 m. Ana buvo ištekėjusi už ispanų aktoriaus Marc Clotet.